गोजोन्थाव खौरां।  तामुलपुर खौ बे बोसोर नि 26 जानुवारि, सुबुंखान्थि सान खालि जिला महरै फोसावगोन।  बेनि थाखाय जिला बेंगिरि खौ बो सायखबाय।  एसिएस सिमान्त कुमार दास नो जिला बेंगिरि नि बिबान खौ होदों।  मखजाथावदि बिसायखति नि सिगां नो तामुलपुरखौ जिला महरै बानायगोन होनना आसामनि गिबि मन्थ्रि आ फोसावदोंमोन।
 आबुं लकदाउन फोसावदों दिनै, हरनि 10 बाजि निफ्राय बेयो सोलिगोन होनना गिबि मन्थ्रि आ फोसावदों।  तामिलनादु नि खौरां बेयो।  गिबि मन्थ्रि एमके स्तालिन आ गोनांथार फोसावनानै होदों।  23 जानुवारि आ आबुं लकदाउन जागोन, समबारखालि फुंनि 5 बाजि आव खुलिगोन।  लकदाउन जायोब्लाबो गोनांथार मुवा बेसाद नि सायाव रेहाय होनाय जादों.  गोसारनाय आ बारा जानायनि थाखाय नो बे थिरांथा खौ लादों।  24 घन्टा याव 28 रोजा नि बारा केस मोनदों, 39 नि जिउ गोमादों, बेफोरनि थाखाय नो लकदाउन खौ होदों होनना खौरां मोनदों।
 हजाइ जिल्ला दुलाराय बर' फरायसा आफादनि 2थि थान्दै जखन्थाय आरो हजाइ जिल्ला बर' थुनलाइ आफादनि 1थि थान्दै जखन्थायखौ साननैनि मेहेरगोनां हाबाफारिजों हजाइनि सिङाव थानाय काकिनि बेलतला बाजाराव खुंगासिनो ।  बे जखन्थायनिनो गिबि सानाव हांख्राइनाय लेखायै थान्दै मेलखौ बेखेवनानै होयो मिरु एबसुनि लेङाइ आफादगिरि आरो बिटिआर गोरोबथानि बाउण्डारि कमिसननि सोद्रोमा मानगोनां मुस्रि खोरोमदाव औवारीआ ।  बिथाङा थान्दै मेलखौ बेखेवनाय बिबुंथियाव एबसुनि थांखि आरो नोजोरखौ गुवारै फोरमायनानै बि. टि. आर गोरोबथानि 3. 1 नि (i) दफाखौ मावफुंनाय उनावनो बि. के. डाब्लिउ. ए. चिनि समस्टिफोरखौ आबुंङै दाफुंनाय जागोन होननानै गावनि बिबुंथियाव बुंङो ।  लोगोसे बिथाङा ओनसोलनि राइजोफोरा लुबैनाय बादियैनो उदाङै सावरायलायनानैसो बि. के. डाब्लिउ. ए. चिनि समस्टिफोरखौ आबुंङै दानो थाखाय एबसुआ नोजोर होगासिनो होननानै दाजाबदेरनानै बुंबावो ।  बे थान्दै मेलाव लोगो सोलोंथाइ नेहाथारि रमिअ कु.  बसुमतारी आरो मावख' नेहाथारि बुद्दिराम बसुमतारीआबो बाहागो लायो ।
 सोरखार नि गिदिर थिरांथा, 35 टा ईउत्युब चेनेल जों लोगोसे मोननै वेबसाईट खौ बेन खालामदों।  हादरनि बेरेखा नंखाय खौरां फोसावनाय नि अजद आव बन्ध खालामना होदों।  21 जानुवारि खालि खौरांमेल नि गेजेरजों बेखौ फोसावनानै होयो।  मोननै ईन्सत्तग्राम आरो मोननै त्वितार एकाउन्ट बो बेन खालामदों।  ईउटिउब चेनेलफोरा कौटि नि खाथि नि साबस्क्राईबार्स दंमोन, लोगोसे 10 कौटि नि बारा भिवार्स दंमोन.  नाथाय बेफोर भारत नि बेरेखा खौरां फोसावोमोन, पाकिस्तान निफअराय कनट्रल खालामोमोन।  थांनाय दिसेम्बर दान आव बो भारत आ 20 टा बेबायदि नंखाय खौरां फोसावनाय चेनेल आरो वेबसाईतफोरखौ बेन खालामदोंमोन।
 आसाम आव मैया गासै 6897 गोदान सुबुंफोरनि देहा याव कभिद केस मोनदों।  सा 15 नि जिउ बो गोमादों आसाम आव।  रायजो आव 56,849 सुबुंफोरखौ टेष्ट खालामना नायदोंमोन।  पजितिभिटि रेट आ 12. 13. 